Lucy Hayes
Lucy Ware Webb Hayes (28. august 1831 – 25. jun 1889) je bila supruga američkog predsjednika Rutherforda B. Hayesa, odnosno Prva dama SAD od 1877. do 1881. godine.

Rodila se kao kćer ljekara Jamesa Webba. Nakon očeve smrti majka Maria Cook-Webb je oslobodila sve porodične robove, potakavši kćer da se javno usprotivi ropstvu. Budućeg muža je upoznala 1847. u gradu Delaware; nedugo potom se upisala na Ženski koledž Ohioa, koga je završila 1850. te je zahvaljujući tome kasnije postala prva Prva dama sa fakultetskom diplomom.

Za Hayesa se udala 1852. godine. Imali su sljedeću djecu:
 Sardis "Birchard Austin" Birchard Hayes (1853–1926) – pravnik
 James Webb Cook Hayes (1856–1934) – poslovni čovjek i oficir, odlikovan u Špansko-američkom ratu.
 Rutherford Platt Hayes (1858–1931) – bibliotekar
 Joseph Thompson Hayes (1861–1863).
 George Crook Hayes (1864–1866).
 Frances "Fanny" Hayes-Smith (1867–1950)
 Scott Russell Hayes (1871–1923) – poslovni čovjek.
 Manning Force Hayes (1873–1874).

Lucy je, kao i muž, bila gorljiva vjernica Metodističke crkve, te su joj vjerska uvjerenja snažno uticala na životne, ali i političke stavove. Upravo je njeno žestoko protivljenje ropstvu potaklo muža da se 1854. priključi novoformiranoj Republikanskoj stranci. 

Kada joj je 1877. muž izabran za predsjednika, do izražaja je došla njena pripadnost trezvenjačkom pokretu. Lucy Hayes je inzistirala na zabrani točenja alkoholnih piča u Bijeloj kući, te je zbog toga dobila brojne pohvale od strane Ženske kršćanske trezvenjačke unije. Zbog njenog trezvenjaštva je od strane kasnijih historičara dobila nadimak "Lemonade Lucy" ().

Izvori

Vanjske veze

Lucy Ware Webb Hayes  - Official White House biography
Lucy Hayes’ Civil War Letters
Lucy Hayes at Findagrave
Lucy Hayes at C-SPAN's First Ladies: Influence & Image

Prve dame SAD